**ΔΙΑΓΡΑΦΗ ΦΟΙΤΗΤΩΝ ΜΕ ΕΙΣΑΓΩΓΗ ΑΠΟ ΜΕ ΕΤΟΣ ΕΙΣΑΓΩΓΗΣ 2016 ΚΑΙ ΠΑΛΑΙΟΤΕΡΑ**

**Όλοι οι φοιτητές που ανήκουν σ αυτή την κατηγορία θα πρέπει να προβούν σύμφωνα με τις περιπτώσεις της νομοθεσίας παρακάτω την αντίστοιχη αίτηση στην συγκεκριμένη χρονική περίοδο από 11/10/2025 έως 10/11/2025**.

Η αίτηση θα αποστέλλεται στην Γραμματεία του Τμήματος ηλεκτρονικά και θα πρέπει απαραίτητα να έχει επικυρωθεί μέσω της πλατφόρμας gov.gr. Η επικύρωση είναι απαραίτητη διότι αφορά διαδικασία διαγραφής. Η αίτηση θα αποστέλλεται στο email :**kampouris@ihu.gr** με τίτλο : ΔΙΑΓΡΑΦΕΣ

(Δεν θα γίνονται δεκτές αιτήσεις χωρίς επικύρωση για οποιοδήποτε λόγο. Επίσης δεν θα παραλαμβάνονται αιτήσεις με φυσική παρουσία από τη Γραμματεία. )

Οι περιπτώσεις είναι οι ακόλουθες:

**Α. ΦΟΙΤΗΤΕΣ ΜΕ ΠΙΣΤΟΠΟΙΗΜΕΝΗ ΑΝΑΠΗΡΙΑ ΚΑΙ ΒΕΒΑΙΩΣΗ ΑΠΟ ΚΕΝΤΡΟ ΠΙΣΤΟΠΟΙΗΣΗΣ ΑΝΑΠΗΡΙΑΣ (ΚΕΠΑ) ΜΕ ΠΟΣΟΣΤΟ ΑΝΩ 50% ΔΕΝ ΔΙΑΓΡΑΦΟΝΤΑΙ ΜΟΝΟ ΜΕΤΑ ΑΠΟ ΑΙΤΗΣΗ ΤΟΥΣ ΣΤΗΝ ΣΥΓΚΕΚΡΙΜΕΝΗ ΧΡΟΝΙΚΗ ΠΕΡΙΟΔΟ ΑΠΟ 10/10/2025 ΕΩΣ 09/11/2025.**

Χρησιμοποιείται την αίτηση **Τύπου 1**

**Β.ΦΟΙΤΗΤΕΣ ΠΟΥ ΠΛΗΡΟΥΝ ΑΠΑΡΑΙΤΗΤΑ ΟΛΕΣ ΤΙΣ ΠΑΡΑΚΑΤΩ ΠΡΟΥΠΟΘΕΣΕΙΣ ΤΗΝ 10/10/2025:**

**1ηΠροϋπόθεση** :Έχουν ολοκληρώσει επιτυχώς το 70% των ECTS του προγράμματος σπουδών εισαγωγής που είναι 168 ΕCTS

 (Χρήσιμη πληροφορία: Βρίσκουμε τα ECTS με την είσοδο στην πλατφόρμα [**uniportal.ihu.gr**](uniportal.ihu.gr)με τουςπροσωπικούς σας κωδικούς και το εντοπίζεται πάνω αριστερά στην επιλογή η «καρτέλα» μου.)

**2ηΠροϋπόθεση** : Να έχουν συμμετάσχει σε δύο τουλάχιστον από τις παρακάτω εξεταστικές περιόδους σύμφωνα με τα καταχωρημένα βαθμολόγια που είναι αναρτημένα στο γραμματειακό σύστημα (**Πρέπει να έχει γίνει δήλωση μαθημάτων**).

Οι εξεταστικές περίοδοι είναι οι παρακάτω:

* Ιανουάριος 2024
* Ιούνιος 2024
* Σεπτέμβριος 2024
* Ιανουάριος 2025
* Ιούνιος 2025
* Σεπτέμβριος 2025

**3η Προϋπόθεση** : Να έχετε εξεταστεί επιτυχώς σε μία τουλάχιστον από τις παραπάνω εξεταστικές περιόδους

(Επεξήγηση: Να έχετε περάσει τουλάχιστον ένα μάθημα σε μία από τις παραπάνω εξεταστικές περιόδους)

Εφόσον πληρούνται και οι τρεις παραπάνω προϋποθέσεις θα πρέπει να αποστέλλεται η αίτηση**Τύπου 2** , στην Γραμματεία του Τμήματος ηλεκτρονικά και θα πρέπει απαραίτητα να έχει επικυρωθεί μέσω της πλατφόρμας gov.gr. Η επικύρωση είναι απαραίτητη διότι αφορά διαδικασία διαγραφής. Η αίτηση θα αποστέλλεται στο email :**kampouris@ihu.gr** με τίτλο : ΔΙΑΓΡΑΦΕΣ

(Δεν θα γίνονται δεκτές αιτήσεις χωρίς επικύρωση για οποιοδήποτε λόγο. Επίσης δεν θα παραλαμβάνονται αιτήσεις με φυσική παρουσία από τη Γραμματεία. )

**ΠΡΟΣΟΧΗ !**

Οι φοιτητές που θα λάβουν παράταση σπουδών για δύο ακαδημαϊκά εξάμηνα ή τρία εφόσον δεν έχουν ολοκληρώσει Πρακτική Άσκηση ή/και Πτυχιακή εργασία **μετά το πέρας της ανωτέρω παράτασης** και εφόσον του υπολείπονται δύο μαθήματα έχουν δικαίωμα να αιτηθούν εμβόλιμη εξεταστική στα μαθήματα αυτά συμπληρώνοντας την αίτηση **Τύπου 4.**

**Η αίτηση Τύπου 4 θα σταλεί το αργότερο 10 ημέρες μετά το τέλος της παράτασης. (Πρακτικά δεν τη συμπληρώνει κανείς σ αυτό το εξάμηνο)**

**Γ.ΦΟΙΤΗΤΕΣ ΠΟΥ ΟΦΕΙΛΟΥΝ ΜΟΝΟ ΠΡΑΚΤΙΚΗ Η/ΚΑΙ ΠΤΥΧΙΑΚΗ**

**Χρησιμοποιείται την αίτηση Τύπου 5**

Η αίτηση θα αποστέλλεται στην Γραμματεία του Τμήματος ηλεκτρονικά και θα πρέπει απαραίτητα να έχει επικυρωθεί μέσω της πλατφόρμας gov.gr. Η επικύρωση είναι απαραίτητη διότι αφορά διαδικασία διαγραφής. Η αίτηση θα αποστέλλεται στο email : **kampouris@ihu.gr** με τίτλο : ΔΙΑΓΡΑΦΕΣ

(Δεν θα γίνονται δεκτές αιτήσεις χωρίς επικύρωση για οποιοδήποτε λόγο. Επίσης δεν θα παραλαμβάνονται αιτήσεις με φυσική παρουσία από τη Γραμματεία. )

**Δ. ΦΟΙΤΗΤΕΣ ΜΕ ΣΟΒΑΡΟΥΣ ΛΟΓΟΥΣ ΥΓΕΙΑΣ ΤΟΥ ΙΔΙΟΥ ή ΣΥΓΓΕΝΗ ΠΡΩΤΟΥ ΒΑΘΜΟΥ (εξ αίματος) ή ΣΥΖΥΓΟΥ (από γάμο ή σύμφωνο συμβίωσης)**

Οι φοιτητές που ανήκουν σ αυτή την κατηγορία και έχουν εισαχθεί από το 2016 και πριν θα πρέπει να συμπληρώσουν την αίτηση **Τύπου 3** και να την αποστείλουν στην Γραμματεία του Τμήματος ηλεκτρονικά επικυρωμένη μέσω της πλατφόρμας gov.gr. Η επικύρωση είναι απαραίτητη διότι αφορά διαδικασία διαγραφής. Η αίτηση θα αποστέλλεται στο email : **kampouris@ihu.g**r με τίτλο : ΔΙΑΓΡΑΦΕΣ

(Δεν θα γίνονται δεκτές αιτήσεις χωρίς επικύρωση για οποιοδήποτε λόγο. Επίσης δεν θα παραλαμβάνονται αιτήσεις με φυσική παρουσία από τη Γραμματεία. )

**ΠΡΟΣΟΧΗ ! ΜΑΖΙ ΜΕ ΤΗΝ ΑΙΤΗΣΗ τύπου 3 ΘΑ ΠΡΕΠΕΙ ΝΑ ΑΠΟΣΤΕΛΛΟΝΤΑΙ ΤΑ ΠΑΡΑΚΑΤΩ:**

Γνωμάτευση από Δημόσιο Νοσοκομείο οι οποίες θα πρέπει να φέρουν σφραγίδα *από*: i) Συντονιστή Διευθυντή Κλινικής ή Εργαστηρίου του Εθνικού Συστήματος Υγείας (Ε.Σ.Υ.) ή ii) νόμιμα εκτελούντα χρέη Συντονιστή Διευθυντή Κλινικής ή Εργαστηρίου του Εθνικού Συστήματος Υγείας (Ε.Σ.Υ.) ή iii) Καθηγητή Πανεπιστημίου ή Αναπληρωτή Καθηγητή. Στην περίπτωση που ο σοβαρός λόγος υγείας αφορά σε συγγενικό πρόσωπο, ως περιγράφεται ανωτέρω, απαιτείται επιπλέον η κατάθεση πιστοποιητικού οικογενειακής κατάστασης, ή αντιγράφου συμφώνου συμβίωση.

**Χρονοδιάγραμμα διαγραφών :**

Φοιτητές με έτος εισαγωγής έως το έτος **2016** 🡪 Δεκέμβριος 2025

Φοιτητές με έτος εισαγωγής από το έτος **2017 έως 2021** 🡪 Δεκέμβριος 2027

Φοιτητές με έτος εισαγωγής έως το έτος **2022** 🡪 Δεκέμβριος 2028

Φοιτητές με έτος εισαγωγής έως το έτος **2023** 🡪 Δεκέμβριος 2029

Φοιτητές με έτος εισαγωγής έως το έτος **2024** 🡪 Δεκέμβριος 2030

**Παρακαλούμε να παρακολουθείτε τις ανακοινώσεις για τροποποιήσεις και διευκρινίσεις!**